AEG G.II

Το **AEG G.II** (η κατασκευάστρια εταιρεία του έδωσε την ονομασία **GZ2**) ήταν διπλάνο βομβαρδιστικό που ανέπτυξε η Allgemeine Elektricitäts-Gesellschaft (AEG) στα χρόνια του Α΄ Παγκοσμίου Πολέμου για την Αεροπορική Υπηρεσία (*[[Luftstreitkräfte]]*) του  Γερμανικού Αυτοκρατορικού Στρατού. Ήταν βελτιωμένη εκδοχή του AEG G.I, με ισχυρότερους κινητήρες. Έφερε δύο πολυβόλα των 7,92 mm και μπορούσε να μεταφέρει 200 kg βομβών. Καθώς υπήρχαν ζητήματα ευστάθειας, πολλά G.II εξοπλίστηκαν με επιπλέον πηδάλια κατεύθυνσης για τη βελτίωση του χειρισμού κατά την πτήση.

## Σχεδιασμός και ανάπτυξη
Τα πρώτα έξι G.II παραγγέλθηκαν την 1η Απριλίου 1915, πριν ακόμη δοκιμαστεί το πρωτότυπο G.I σε πολεμικές συνθήκες. Βάσει των προδιαγραφών το αεροσκάφος θα προωθούνταν από δύο υδρόψυκτων εξακύλινδρων εν σειρά εμβολοφόρους κινητήρες Benz Bz.III που μπορούσαν να αποδώσουν έως και 150 hp. Επίσης θα διέθετε ένα πολυβόλο των 7,92 mm, θα μπορούσε να μεταφέρει 200 kg βομβών και θα είχε 150 kg θωράκισης για την προστασία του εμπρόσθιου πολυβολητή.

Το πλήρωμα θα ήταν διμελές, παρόλο που το αεροσκάφος θα διέθετε τρεις θέσεις. Τονίστηκε επίσης η ανάγκη το G.II να μπορεί να πετάξει και με έναν μονάχα κινητήρα. Το αεροσκάφος αναμενόταν να χρησιμοποιηθεί ως «Kampfflugzeug» δηλαδή ως «αεροσκάφος μάχης» το οποίο θα συνόδευε βομβαρδιστικά ή αναγνωριστικά αεροσκάφη και θα μπορούσε να εμπλακεί με τα εχθρικά αεροσκάφη. Παρτίδα δώδεκα επιπλέον αεροσκαφών παραγγέλθηκε στις 6 Μαΐου, επίσης πριν γίνουν γνωστά τα αποτελέσματα των δοκιμών του G.I.

Τα μέτρα που έλαβε η AEG για να εξασφαλίσει επαρκή ευστάθεια κατά την πτήση με έναν μόνο κινητήρα αποδείχθηκαν ανεπαρκή και έτσι πραγματοποιήθηκαν διάφορες τροποποιήσεις στα αεροσκάφη της πρώτης παρτίδας προκειμένου να αντιμετωπιστεί το ζήτημα. Στα περισσότερα τροποποιήθηκε το ουραίο: ο υπάρχων κάθετος σταθεροποιητής και το πηδάλιο κατεύθυνσης μεγεθύνθηκαν και/ή τοποθετήθηκαν δύο επιπλέον κατευθυντήρια πηδάλια. Σε ορισμένα αεροσκάφη αντικαταστάθηκε επίσης το θωρακισμένο ρύγχος από άλλο, βελτιωμένου ως προς τα αεροδυναμικά χαρακτηριστικά σχήματος, χωρίς θωράκιση. Τα αεροσκάφη της δεύτερης και των επόμενων παρτίδων ενσωμάτωναν αυτές τις αλλαγές εκ κατασκευής. Δύο ακόμη παρτίδες, συνολικά 18 αεροσκαφών, παραγγέλθηκαν τον Σεπτέμβριο αλλά από την τελευταία παρτίδα παραδόθηκαν στην πράξη μόνο τρία ή τέσσερα. Ο μεγαλύτερος αριθμός G.II σε μονάδες πρώτης γραμμής ήταν 13 τον Δεκέμβριο του 1915, ενώ το αεροσκάφος παρέμεινε σε υπηρεσία έως τον Ιούνιο του 1917.

Παρά την προσθήκη επιπλέον πολυβόλων, η ιδέα του «αεροσκάφους μάχης» αποδείχθηκε αποτυχημένη καθώς τα G.II ήταν πολύ αργά για να καταδιώξει τα ταχύτερα και πιο ευέλικτα εχθρικά μαχητικά. Η Αεροπορική Υπηρεσία κατέληξε στο συμπέρασμα πως τα G.II «είχαν αποδώσει πενιχρά αποτελέσματα σε αερομαχίες, αλλά είχε χρησιμοποιηθεί επιτυχώς ως βομβαρδιστικά σε επίπεδο σμήνους».

## Δείτε επίσης

; Αεροσκάφη που σχετίζονται με την ανάπτυξη του G.II
* AEG G.I

; Συγκρίσιμα αεροσκάφη
*Friedrichshafen G.I
*Gotha G.I
*Gotha G.II

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

G.II
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Α' Παγκοσμίου Πολέμου
Κατηγορία:Βομβαρδιστικά αεροσκάφη